Es tracta d'una edificació en cantonada amb una llarga façana al carrer del Centre. La seva arquitectura eclèctica emfatitza el seu caràcter públic. En destaca la porta principal, flanquejada per pilastres estriades d'influència dòrica, i el llarg balcó de la planta primera que remarca l'entrada i que forma un element circular. De les dependències interiors cal esmentar l'ampli vestíbul i l'escala "imperial".